ΓΡΑΠΤΗ ΕΡΩΤΗΣΗ E-1580/97 υποβολή: Amedeo Amadeo (NI) προς την Επιτροπή (6 Μαΐου 1997)

Θέμα: Μεταρρύθμιση της ΚΟΑ ελαιόλαδου

Εάν εγκριθεί η πρόταση της Επιτροπής για τη μεταρρύθμιση της ΚΟΑ ελαιόλαδου η οποία συνδέει την πριμοδότηση με το ελαιόδενδρο, η ελαιοπαραγωγή της Απουλίας, που χαρακτηρίζεται από ποιοτικά κριτήρια και βελτίωση στις εκμεταλλεύσεις, θα δεχθεί σοβαρό πλήγμα.

Λαμβάνοντας υπόψη τα ανωτέρω, ζητείται από την Επιτροπή:

1. διατήρηση των ενισχύσεων στην παραγωγή που θα χορηγούνται αναλόγως με τη συνολική ποσότητα του παραγόμενου ελαιόλαδου, και κατάργηση του συστήματος των κατ' αποκοπήν ενισχύσεων που προβλέπονται για τους μικρούς παραγωγούς 7

2. κατάργηση της ενίσχυσης στην κατανάλωση και χρησιμοποίηση των διαθέσιμων πόρων για τη διευκόλυνση της προώθησης και διοχέτευσης του προϊόντος στην αγορά 7

3. αύξηση της μέγιστης εγγυημένης κοινοτικής ποσόστωσης ώστε να ληφθεί υπόψη ο μέσος όρος των παραγωγών που σημειώθηκαν κατά τα τελευταία έτη καθώς και η αύξηση κατανάλωσης στα κράτη μέλη και σε τρίτες χώρες. Η μέγιστη εγγυημένη κοινοτική ποσόστωση πρέπει να φτάσει τους 1.550 χιλιάδες τόνους και να κατανεμηθεί σε εθνικές ποσοστώσεις αναφοράς ανά χώρα, βάσει του μέσου όρου παραγωγής του κάθε κράτους μέλους κατά τις πέντε περιόδους εμπορίας πρίν από την έναρξη λειτουργίας της νέας ΚΟΑ 7

4. διατήρηση της τιμής παρέμβασης με παράταση της περιόδου πρόσβασης στην παρέμβαση και καθιέρωση ενός ρυθμιστικού αποθέματος, ώστε να εξασφαλισθεί η σταθερότητα ανεφοδιασμού και τιμών 7

5. βελτιστοποίηση του συστήματος ελέγχου και καταπολέμησης της απάτης δια της χρησιμοποίησης κάθε διατιθέμενου μέσου τόσο σε επίπεδο παραγωγής (μητρώο ελαιοπαραγωγής, οικονομικές οργανώσεις παραγωγών) όσο και σε επίπεδο αγοράς (ανάλυση του προϊόντος), δεδομένου ότι οι έλεγχοι διαδραματίζουν θεμελιώδη ρόλο για την εύρυθμη λειτουργία της ΚΟΑ και ότι οι απάτες, πέραν της ζημίας που επιφέρουν στον κονοτικό προϋπολογισμό, προξενούν στρεβλώσεις στο εσωτερικό του τομέα 7

6. βελτίωση της ποιότητας δια της καθολικής απαγορεύσεως της αναμείξεως ελαιόλαδου με άλλα φυτικά έλαια 7

7. ενίσχυση των κοινοτικών δραστηριοτήτων για την ενθάρρυνση της κατανάλωσης ελαιόλαδου με την εγγραφή επαρκών πιστώσεων στον προϋπολογισμό δαπάνης του τομέα για κάθε περίοδο εμπορίας.

Απάντηση του κ. Fischler εξ ονόματος της Επιτροπής (3 Ιουνίου 1997)

Στις 12 Φεβρουαρίου 1997, η Επιτροπή ενέκρινε έγγραφο ((COM(97) 57. )) υπόψη του Κοινοβουλίου και του Συμβουλίου το οποίο περιγράφει τη λειτουργία της παρούσας κοινής οργάνωσης αγοράς ελαιολάδου (ΚΟΑ), τις ελλείψεις της και ορισμένες επιλογές που υπάρχουν για τη βελτίωσή της. Αυτές κυμαίνονται από διατήρηση του παρόντος συστήματος με βελτιωμένους ελέγχους και χωρίς την κατ' αποκοπή ενίσχυση για τους μικρούς παραγωγούς (οι οποίοι θα μπορούσαν να πληρώνονται με βάση την πραγματική παραγωγή) μέχρι ολοκληρωτικής αλλαγής του συστήματος και καταβολής κατ' αποκοπή ενίσχυσης με βάση τον αριθμό ελαιοδένδρων προς όλους τους παραγωγούς. Άλλα θέματα για συζήτηση περιλαμβάνουν το κατά πόσον θα πρέπει να διατηρηθεί η ενίσχυση στην κατανάλωση, η εισαγωγή εθνικών ποσοστώσεων και, στην περίπτωση της ενίσχυσης ανά ελαιόδενδρο, τις λεπτομέρειες εφαρμογής. Το πρόβλημα της ανάμιξης ελαιολάδου και σπορελαίων εξετάζεται επίσης στο έγγραφο.

Έχουν ήδη γίνει μακρές συζητήσεις στο Συμβούλιο επί του εγγράφου και επίσης έχουν αρχίσει συζητήσεις στο Κοινοβούλιο. Όταν οι συζητήσεις αυτές θα ολοκληρωθούν, η Επιτροπή θα αναλύει όλες τις αντιδράσεις και θα προβεί σε τελική πρόταση για τη μεταρρύθμιση της ΚΟΑ ελαιολάδου έγκαιρα για την περίοδο εμπορίας 1998. Στο πλαίσιο τη ανάλυσης αυτής, τα σχόλια του αξιότιμου μέλους του Κοινοβουλίου επί της συγκεκριμένης κατάστασης στην Απουλία θα ληφθούν υπόψη.

Ενώ η Επιτροπή δεν μπορεί να σχολιάσει συγκεκριμένα ζητήματα, όπως οι φορείς ή το ποσό των μεγίστων εγγυημένων ποσοτήτων, η σημερινή μορφή της ενίσχυσης ή το μέλλον του μηχανισμού παρέμβασης, μπορεί να δεχθεί ότι η καταπολέμηση της απάτης, η απλοποίηση της ΚΟΑ και η επιδίωξη της εξασφάλισης ποιότητας θα αποτελέσουν σημαντικά στοιχεία κάθε πρότασης, καθώς επίσης και η συνέχιση των προσπαθειών σε κοινοτικό επίπεδο για την προώθηση της κατανάλωσης ελαιολάδου.